अपने परिवार से हजारो किलोमीटर दूर सियाचिन की बर्फीली वादियों में देश की सुरक्षा के लिए तैनात हनमनथप्पा जवानों के साथ अपनी डियूटी निभा रहा था। पर पलक झपकते ही बर्फीली तूफान ने उन्हें अपने चपेट में ले लिया। तब बर्फ ही बना कफन, बर्फ ही कब्र और बर्फ तले ही दफन। फिर शुरू हुआ - 'सर्च अभियान'। सारी दुनिया तो सबको मृतक समझ ही चुकी थी पर हनमनथप्पा की पत्नी महादेवी और बेटी नेत्रा केे आशान्वित नयनों में उम्मीदें अभी भी बरकरार थी। भारतीय नारी की प्रबल आस्था से प्रेरित जो थी।